Je možné kombinovať liek Norethisteron Zentiva s výživovým produktom Fytosoja forte
Dobrý deň, rada by som sa spýtala, či je možné kombinovať liek Norethisteron Zentiva s výživovým produktom Fytosoja forte.
Vopred veľmi pekne Ďakujem.
Dobrý deň.
Ďakujeme za Vašu otázku.
Fytosoja Forte je zdroj fytoestrogénov. Fytoestrogény ovplyvňujú hladinu estrogénov a progesterónu, a preto sa nedá vylúčiť ich možný vplyv na ovplyvnenie účinku lieku Norethisteron. Kedže mi nie je známy Váš celkový zdravotný stav a dôvod užívaniu tohto prípravku s obsahom fytoestrogénov, odporúčam Vám jeho užívanie konzultovať s gynekológom.
Prajem pekný zvyšok dňa.
S pozdravom
Mgr. Barbora Bičanovská